**III Starptautiskā**

**Staņislava Broka Jauno kordiriģentu konkursa**

**NOLIKUMS**

2026.gada 16.janvārī Daugavpilī norisināsies III Starptautiskais Staņislava Broka Jauno kordiriģentu konkurss, kuru rīko Staņislava Broka Daugavpils Mūzikas vidusskola (SBDMV).  
  
Konkursa mērķis – saglabāt un popularizēt latviešu kordiriģenta, pedagoga un tautas melodiju aranžētāja Staņislava Broka ieguldījumu latviešu kora mūzikā, atzīmējot viņa 100 gadu jubileju: veicināt jauno kordiriģentu profesionālo izaugsmi un veidot jaunus radošus starptautiskus kontaktus.  
  
**Konkursa norises vieta**  
Konkurss notiks 2026.gada 16.janvārī Staņislava Broka Daugavpils Mūzikas vidusskolā, Kandavas 2A, Daugavpils, LV–5401, Latvija.   
  
**Konkursa noteikumi**  
Konkursā piedalās profesionālo vidējo mūzikas izglītības iestāžu IP *Diriģēšana* audzēkņi. Dalībnieki vecuma grupās netiek dalīti. No vienas mūzikas izglītības iestādes drīkst piedalīties ne vairāk kā 5 audzēkņi.  
Konkurss notiek divās kārtās.  
  
\*I kārta

Audzēknis bez iepriekšējas mēģināšanas diriģē konkursa I kārtas obligāto skaņdarbu – latgaliešu tautas dziesmu S.Broka apdarē *Aiz azara bolti bārzi* (nošu materiāli pieejami www.sbdmv.gov.lv)*–* un pēc tam strādā ar kori 10 minūtes. Konkursants māca korim vienu savu **brīvi izvēlētu** skaņdarbu, kurš nav iekļauts šī konkursa repertuārā. Skaņdarbam jābūt rakstītam 4-balsīgam jauktam korim *a capella* vienkāršā formā. Skaņdarba notis konkursantam jāiesniedz kopā ar pieteikumu konkursam.

Uz II kārtu žūrija izvirza ne vairāk kā 6 audzēkņus.

\*II kārta dalās 2 daļās.

1.daļa – Darbs ar kori. Audzēknis strādā ar kori 20 minūtes, sagatavo koncertam konkursa II kārtas obligāto skaņdarbu – latviešu tautas dziesmu St.Broka apdarē *Visi ciema suņi rēja* – un skaņdarbu pēc izvēles no dotā repertuāra saraksta. Koris tehniski sagatavo skaņdarbus iepriekš.

2.daļa – Konkursants diriģē koncertā konkursa II kārtas obligāto skaņdarbu – latviešu tautas dziesmu St.Broka apdarē *Visi ciema suņi rēja* un izvēles skaņdarbu no kora repertuāra.

Konkursa repertuārs

Latviešu t. dz. A.Feila apdarē – *Div’ pļaviņas es nopļāvu*

Latgaliešu t. dz. J.Rozīša apdarē – *Lobs ar lobu sasatyka*

Latgaliešu t. dz. L.Liepiņas apdarē – *Kiukoj õru dzagiuzeite*

Latgaliešu t.dz. G.Kuzminas apdarē – *Puortecēju Daugaveņu*

Latviešu t.dz. J.Vaivoda apdarē – *Čuči mana līgaviņa*

A.Broks – *Sadzīs pēdas vēji tev*

**Vērtēšana**  
Konkursa  žūrija vērtē tehnisko un māksliniecisko izpildījumu 25 ballu skalā.  
Žūrijas lēmums ir galīgs un nav apstrīdams.

**Apbalvošana**  
Konkursa II kārtas dalībniekiem tiek piešķirti  I, II, III pakāpes diplomi un balvas.

**Pieteikšanās**

Konkursa dalībniekiem līdz 2025.gada 15.decembrim jāiesūta uz elektronisko pastu pasts@sbdmv.gov.lv:

* dalībnieka pieteikums;
* īsa radošā biogrāfija;
* fotogrāfija (augstas izšķirtspējas JPG formātā);
* apliecinoša dokumenta par dalības naudas iemaksu bankā kopija.

Dalības maksa konkursā ir 30 EUR no personas.

Dalības maksa ir jāiemaksā līdz 10.01.2026. uz sekojošu kontu: *Staņislava Broka Daugavpils Mūzikas vidusskola: Kandavas iela 2A, Daugavpils, LV – 5401 Nodokļu maksātāja reģ.Nr.90000066001 Norēķinu konts LV04TREL2220521005000 VALSTS KASE, bankas kods TRELLV2 III Starptautiskajam Staņislava Broka Jauno kordiriģentu konkursam.*

Ceļa un uzturēšanās izdevumus sedz konkursa dalībnieki.

Informācija:

+371 65407900

pasts@sbdmv.gov.lv

**\_\_\_\_\_\_\_\_\_\_\_\_**

**mācību iestādes nosaukums**

**pieteikums III Starptautiskajam Staņislava Broka Jauno kordiriģentu konkursam**

|  |  |  |  |  |
| --- | --- | --- | --- | --- |
| *Dalībnieka vārds, uzvārds* | *Mācību iestādes nosaukums, adrese, telefona numurs, e-pasta adrese* | *Pedagoga vārds, uzvārds* | *Izvēles skaņdarbs*  *I kārtai* | *Izvēles skaņdarbs II kārtai* |
|  |  |  |  |  |

Datums \_\_\_\_\_\_\_\_\_\_\_\_\_ Direktors \_\_\_\_\_\_\_\_\_\_\_\_\_\_\_\_\_\_